Metric

Metric on kanadalainen indie pop-yhtye, joka perustettiin Torontossa vuonna 1998. Yhtye on julkaissut yhteensä viisi studioalbumia. Niistä ensimmäinen, Old World Underground, Where are you? julkaistiin vuonna 2003 ja palkittiin Juno Award-palkinnolla (paras alternative-levy). Myös kaksi vuotta myöhemmin julkaistu Live it Out pokkasi saman palkinnon. Yhtyeen kolmas levy Grow Up and Blow Away on oikeastaan yhtyeen ensimmäinen levy, joka julkaistiin vasta vuosia äänittämisensä jälkeen. Neljäs levy Fantasies julkaistiin huhtikuussa 2009. Myös se voitti parhaan alternative-levyn Juno-palkinnon sekä Polaris Music Prize -palkinnon parhaasta kanadalaisesta levystä.

Fantasies ja Live It Out ovat myyneet Kanadassa platinaa ja Old World Underground, Where are you? kultaa.

Metricin keulakuva Emily Haines (laulu, kitara, koskettimet) on julkaissut yhden sooloalbumin sekä yhden albumin toisen yhtyeensä, Emily Haines and the Soft Skeleton kanssa. Lokakuussa 2011 Metric ilmoitti viidennen studioalbuminsa Synthetica ilmestymisestä. Helmikuussa 2012 albumin ilmestymispäiväksi ilmoitettiin 12.6.2012. Ensimmäinen single uudelta levyltä julkaistiin 8.5.2012. Synthetica julkaistiin ennakkotietojen mukaisesti 12. kesäkuuta 2012.

Kokoonpano 

 Emily Haines - laulu, kitara, koskettimet
 James Shaw - kitara
 John Winstead - basso
 Joules Scott-Key - rummut

Diskografia

Studioalbumit 
 2003 Old World Underground, Where are you?
 2005 Live It Out
 2007 Grow Up and Blow Away
 2009 Fantasies
 2012 Synthetica
2015 Pagans in Vegas
2018 Art of Doubt

Aiheesta muualla

 Virallinen kotisivu
 Metric myspacessa

Kanadalaiset indie rock -yhtyeet